CELEX: 62017TN0817
Language: el
Date: 2017-12-14 00:00:00
Title: Υπόθεση T-817/17: Αγωγή της 14ης Δεκεμβρίου 2017 — Schokker κατά EASA

19.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/16
            
         Αγωγή της 14ης Δεκεμβρίου 2017 — Schokker κατά EASA
   (Υπόθεση T-817/17)
   (2018/C 063/21)
   Γλώσσα διαδικασίας: η γαλλική
   
      Διάδικοι
   
   
      Ενάγων: Boudewijn Schokker (Hoofddorp, Κάτω Χώρες) (εκπρόσωποι: S. Orlandi και T. Martin, δικηγόροι)
   
      Εναγόμενος: Ευρωπαϊκός Οργανισμός Ασφάλειας της Αεροπορίας (EASA)
   
      Αιτήματα
   
   Ο ενάγων ζητεί από το Γενικό Δικαστήριο:
   
               —
            
            
               να υποχρεώσει τον EASA να του καταβάλει 80 000 ευρώ ως χρηματική ικανοποίηση για την ηθική βλάβη που υποστηρίζει ότι υπέστη·
            
         
               —
            
            
               να καταδικάσει τον EASA στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της αγωγής ο ενάγων προβάλλει τέσσερις ισχυρισμούς, προκειμένου να αποδείξει ότι η αρμόδια για τη σύναψη των συμβάσεων πρόσληψης αρχή στον EASA (στο εξής: ΑΑΣΣΠ) υπέπεσε σε υπηρεσιακά σφάλματα που του προκάλεσαν σημαντική ηθική βλάβη.
   
               1.
            
            
               Πρώτον, προβάλλεται ότι η προσφορά εργασίας της ΑΑΣΣΠ προς τον ενάγοντα δεν ήταν σύννομη την οποία, ως εκ τούτου, δεν μπόρεσε να δεχτεί άνευ επιφυλάξεων.
            
         
               2.
            
            
               Δεύτερον, προβάλλεται ότι η ΑΑΣΣΠ αρνήθηκε να διορθώσει αυτή την προσφορά εργασίας, παρότι ήταν πρόδηλο ότι η προσφορά δεν ήταν σύννομη.
            
         
               3.
            
            
               Τρίτον, προβάλλεται ότι η αιφνίδια απόσυρση της προσφοράς εργασίας από την ΑΑΣΣΠ είχε ως συνέπεια να κλείσει οριστικά η διαδικασία προσλήψεων του εναγομένου.
            
         
               4.
            
            
               Τέταρτον, προβάλλεται ότι η ΑΑΣΣΠ δεν σεβάστηκε τον σκοπό της προ της ασκήσεως προσφυγής διαδικασίας, απορρίπτοντας συστηματικά κάθε πρόταση εξωδικαστικής επίλυσης της διαφοράς.